Жамъянгийн Дүнжмаа

Жамъянгийн Дүнжмаа Монгол улсын Гавьяат Жүжигчин уртын дуучин.

 Ажил, амьдрал 
Сумынхаа бага сургууль төгсч, орон нутагтаа мал маллан аж төрж байгаад 1970 оноос аймгийнхаа соёлын ордон, ХДТ, Театр, киноны хүрээлэнд дуучин, гоцлол дуучнаар ажилласаар иржээ. 

Бүтээсэн дүр, уран бүтээл
 "Түмэн эх", 
 "Уяхан замбуутивийн наран", 
 "Энх мэндийн баяр" гэх мэт монгол ардын уртын дуугаар нэрд гарсан уран бүтээлч ажээ. 
 "Харц хатан", 
 "Худалч эхнэр" зэрэг олон жүжгийн гол, туслах дүрийг амжилттай бүтээж, эх орны нийслэлд төрийн концертод удаа дараа уригдан дуулсан байна. 

Ардын уртын дууны өв санг өсвөр залуу үед сургаж эзэмшүүлэхэд санаачилгатай ажиллаж дугуйланд багшилж, олон хүүхдэд уртын дуугаа зааж сургасан бөгөөд 1998 онд Улаанбаатарт зохиосон Дундговь аймгийн хүүхдийн урлагийн наадамд 20 хүүхдийн бүрэлдэхүүнтэй уртын дууны чуулгыг оролцуулсны дотроос зарим шавь нь алтан медаль хүртсэн байна. 

2019 онд Дундговь аймгийн Их газрын чулууны байгалийн цогцолборт газарт 3000 уртын дууч, морин хуурчийг гол цөмөө болгосон “Уяхан замбуу тивийн наран” урлаг соёлын цогц үйл ажиллагааг санаачлан амжилттай зохион байгуулжээ.

Гавьяа шагнал
 Хөдөлмөрийн гавьяаны улаан тугийн одон, 
 Алтан гадас одон
 Монгол улсын Гавьяат жүжигчин цол тэмдгээр шагнагдсан.

 Эшлэл 

Ангилал:Уртын дуучин
Ангилал:Монголын дуучин
Ангилал:Гавьяат Жүжигчин (Монгол)
Ангилал:Алтан гадас одон шагналтан
Ангилал:Хөдөлмөрийн Гавьяаны Улаан Тугийн одон шагналтан (Монгол)
Ангилал:Өлзийтийн (Дундговь) хүн
Ангилал:Монголчууд
Ангилал:1952 онд төрсөн